b'\n_START_ARTICLE_\nSigvard av Sverige\n_START_SECTION_\nBakgrunn\n_START_PARAGRAPH_\nTil forskjell fra sin eldre bror Gustaf Adolf fulf\xc3\xb8rte prins Sigvard sin skolegang. Han studerte ved Lundsbergs skola og ble i 1926 den f\xc3\xb8rste i familien Bernadotte som tok studentexamen. H\xc3\xb8sten 1926 skrev han inn seg ved Uppsala universitet og ble samtidig medlem av Uplands nation. Bernadotte studerte blant annet kunsthistorie for August Hahr og statsvitenskap for Axel Brusewitz. Bernadotte ble i 1929 det f\xc3\xb8rste medlem av familien Bernadotte som tok en akademisk eksamen._NEWLINE_Bernadotte s\xc3\xb8kte til kunstfag i Stockholm etter sine studier i Uppsala. Han ble i 1930 opptatt p\xc3\xa5 Konstfacks dekorative linje og studerte under professor Olle Hjortzberg som skal ha ha hatt stor innflytelse til den stramme og konsentrerte formgivning Bernadotte senere skulle bli kjent for. Prinsen skal ogs\xc3\xa5 inng\xc3\xa5tt i gruppen av malere som hjalp med \xc3\xa5 dekorere Stockholmsutst\xc3\xa4llningen 1930._NEWLINE_Han utdannet seg ogs\xc3\xa5 til infanterioffiser og tjenestegjorde som l\xc3\xb8ytnant i Svea Livgarde under andre verdenskrig._NEWLINE_Han var hele tiden interessert i teater og skapte flere skisser til teaterdekorer. Han studerte senere teater i M\xc3\xbcnchen og arbeidet som regiassistent ved UFA i Berlin. Han var senere ogs\xc3\xa5 ansatt i filmselskapet Metro-Goldwyn-Mayer i Culver City i California, og han har ogs\xc3\xa5 satt noen spor i svensk film. I 1940- og 1950-\xc3\xa5rene produserte han for eksempler mange plakater.\n_START_SECTION_\nEkteskap, tap av tittel og arverett\n_START_PARAGRAPH_\nHan ble f\xc3\xb8dt som Hans Kongelige H\xc3\xb8yhet prins Sigvard av Sverige, hertug av Uppland, men mistet b\xc3\xa5de tittel og arverett da han giftet seg med Erica Patzek i London den 8. mars 1934. Han ble da helt enkelt hetende Sigvard Bernadotte. 2. juli 1951 ble han imidlertid adlet til greve av Wisborg i Luxembourg av storhertuginne Charlotte av Luxembourg._NEWLINE_Grev Sigvard skilte seg fra Patzek i 1943 og giftet seg 26. oktober samme \xc3\xa5r med Sonja Robbert. De fikk en s\xc3\xb8nn, grev Michael Bernadotte af Wisborg, f\xc3\xb8dt 1944. Ekteskapet tok slutt i 1961, og grev Sigvard giftet seg for tredje gang i Stockholm 30. juli 1961 med Marianne Lindberg._NEWLINE_Grev Sigvard nektet \xc3\xa5 godta at han ble fratatt sin prinsetittel i 1934. I 1983 gikk han til Den europeiske menneskerettsdomstolen og krevde \xc3\xa5 f\xc3\xa5 tilbake tittelen sin, som han mente var en medf\xc3\xb8dt rett som ikke kunne fratas ham. Han fikk medhold, men nev\xc3\xb8en, kong Karl XVI Gustav av Sverige, godtok aldri denne avgj\xc3\xb8relsen. Grev Sigvard titulerte imidlertid seg selv prins resten av sitt liv.\n_START_SECTION_\nKunstner\n_START_PARAGRAPH_\nForuten sin kongelige bakgrunn er grev Sigvard ogs\xc3\xa5 kjent som kunstner og formgiver. Han hadde utdannelse fra Uppsala, Stockholm og M\xc3\xbcnchen, og laget blant annet skisser til teater- og filmdekorer. Blant annet var han ansatt ved et filmselskap i Hollywood. Han har ogs\xc3\xa5 laget brukskunst s\xc3\xa5 vel som eksklusivt s\xc3\xb8lvarbeide for blant annet Georg Jensen og Nilsjohan. Han laget blant annet flasken til Explorer Vodka. _NEWLINE_I 1975 utgav han sine memoarer, kalt Krona eller klave.'